# Llibre dels estels fixos

El Llibre dels estels fixos és un text astronòmic escrit per Abd-ar-Rahman as-Sufí entorn de l'any 964. El llibre va ser escrit en àrab, encara que l'autor probablement fos persa. Va ser una temptativa de crear una síntesi del treball clàssic més popular dins de l'astronomia, l'Almagest de Claudi Ptolemeu, incloent la tradició àrab indígena (Anwa).
Al llibre, il·lustrat minuciosament, hi apareixen observacions i descripcions de les estrelles, les seves posicions, les seves magnituds i el seu color. Per a cada constel·lació es proporcionen dos dibuixos, un des de l'exterior d'un globus celeste i un altre des de l'interior.
El text té descripcions i quadres d'un «petit núvol», que en realitat és la gran galàxia d'Andròmeda. L'esmenta davant de la boca d'un Gran Peix, una constel·lació àrab. Sembla que aquest «núvol» era comunament coneguda entre els astrònoms d'Isfahan molt probablement abans de l'any 905.
Possiblement també està catalogat com una estrella nebulosa el cúmul estel·lar d'Òmicron Velorum, així com un objecte nebulós addicional a la Vulpecula, un asterisme avui conegut com a Cúmul d'Al Sufí, Cúmul de Brocchi o Collinder 399. A més, s'esmenta el Gran Núvol de Magalhães com Al Bakr, el Bou Blanc dels àrabs del sud, ja que aquesta galàxia és visible des del sud de l'Aràbia però no ho és des de latituds més septentrionals.

## Referències

* ↑ Domínguez Rodríguez, Ana «La pervivencia de la astrología islámica en el arte cortesano europeo de los siglos 13 al 15». Akten des XXV. Internationalen Kongresses für Kunstgeschichte: Wien, 4-10.September 1983. H. Böhlaus, 1985, pàg. 109–119.
* ↑ Portillo, Carlos Beas «Las matemáticas y la astronomía en el mundo musulmán según el catálogo de Muhammad lbn Ishak an Nadim» (en castellà). Areté, 8, 1, 01-06-1996, pàg. 83–118. DOI: 10.18800/arete.199601.004. ISSN: 2223-3741.
* ↑ Fernández Fernández, Laura «La octava esfera o la esfera de las estrellas fijas». Revista digital de iconografía medieval, 2, 3, 2010, pàg. 41–51. ISSN: 2254-7312.
* 1 2 Dolan, Marion. Astronomical Knowledge Transmission Through Illustrated Aratea Manuscripts (en anglès). Springer, 2017-08-22, p. 166-171. ISBN 978-3-319-56784-6.
* ↑ Hafez, Ihsan; Stephenson, F. Richard; Orchiston, Wayne «The Investigation of Stars, Star Clusters and Nebulae in 'Abd al-Raḥmān al-Ṣūfī’s Book of the Fixed Stars» (en anglès). New Insights From Recent Studies in Historical Astronomy: Following in the Footsteps of F. Richard Stephenson: A Meeting to Honor F. Richard Stephenson on His 70th Birthday. Springer International Publishing [Cham], 2015, pàg. 143–168. DOI: 10.1007/978-3-319-07614-0_10.
* ↑ Hafez, Ihsan; Stephenson, F. Richard; Orchiston, Wayne «Άbdul-Ra$$\d{h}$$mān al-Şūfī and His Book of the Fixed Stars: A Journey of Re-discovery» (en anglès). A Journey of Re-discovery. In Highlighting the History of Astronomy in the Asia-Pacific Region: Proceedings of the ICOA-6 Conference. Springer [New York, NY], 2011, pàg. 121–138. DOI: 10.1007/978-1-4419-8161-5_7.
* ↑ Harris, Jason; Zaritsky, Dennis «THE STAR FORMATION HISTORY OF THE LARGE MAGELLANIC CLOUD» (en anglès). The Astronomical Journal, 138, 5, 9-2009, pàg. 1243. DOI: 10.1088/0004-6256/138/5/1243. ISSN: 1538-3881.

## Enllaços externs

* Biografía d'Al Sufí (castellà)
* An overview of Muslim Astronomers (anglès)